b'\n_START_ARTICLE_\nVeterinarska medicina\n_START_PARAGRAPH_\nVeterinarska medicina, kraj\xc5\xa1e veterina, je podro\xc4\x8dje naravoslovja in zdravstvena veda, ki se ukvarja s prepre\xc4\x8devanjem, diagnozo in zdravljenjem bolezni in po\xc5\xa1kodb pri \xc5\xbeivalih. Podro\xc4\x8dje dela je obse\xc5\xbeno, saj zajema vse mo\xc5\xbene bolezni in po\xc5\xa1kodbe pri vseh \xc5\xbeivalskih vrstah, tako doma\xc4\x8dih kot divjih._NEWLINE_V razvitem svetu to dejavnost opravljajo usposobljeni posamezniki - veterinarji, ki dobijo ta naziv po zaklju\xc4\x8denem \xc5\xa1olanju na ustrezni visoko\xc5\xa1olski ustanovi - veterinarski fakulteti. Po 5 letih (10 semestrov)  \xc5\xa1tudija prejme naziv doktor veterinarske medicine. Pri nekaterih posegih imajo lahko podporno vlogo strokovnjaki razli\xc4\x8dnih podro\xc4\x8dij medicine, npr. fizioterapevti, zobozdravniki ipd. Drugje se z zdravljenjem \xc5\xbeivali ukvarjajo tudi ljudje brez formalne izobrazbe.'